નોંધનીય છે કે અર્બુદા ક્રેડિટ સોસાયટીના ઉઠામણાં બાદ હિંમનગર સહિત 5 સ્થળે ફરિયાદ થઇ ચૂકી છે. જેમાં હિંમતનગર, વિરમગામ તેમજ રાજસ્થાનના આબુરોડ, શિરોહી અને માઉન્ટ આબુમાં પણ અમેડી સહિતની સામે પોલીસ ફરિયાદ નોંધાયેલી છે. પાલનપુરમાં પણ 50 લાખથી વધુનું ચૂકવણું બાકી છે. પાલનપુર કિર્તીસ્તંભ વિસ્તારમાં આસ્થા કોમ્પલેક્ષમાં આવેલી અર્બુદા ક્રેડીટ કો-ઓ સોસાયટીમાં કામગીરી બજાવતા મેનેજર લઇને કેશિયર અને સેવકને પણ ત્રણ માસથી પગાર મળ્યો નથી. આ સોસાયટીના કેશિયરે જણાવ્યું કે, 10 ફેબ્રુઆરી ઓફિસ ચાલુ રાખવાનો છેલ્લો દિવસ હોવાની સૂચના મળી છે. આ શાખામાંથી રૂ.50 લાખ ઉપરાંત ચૂકવવાના બાકી છે. જેથી આવનારા દિવસમાં નાની બચત ખાતાં ખોલવનારા ગ્રાહકોના નાણાં ડૂબી જવાની સંભાવના વર્તાઇ રહી છે.